7. ΑΝΑΓΚ. ΝΟΜΟΣ υπ’ αριθ. 1828 της 22/29 Μαΐου 1951 (ΦΕΚ Α΄ 153) Περί κυρώσεως της από 18.4.1951 συμβάσεως μεταξύ του Υπουργού Κοινωνικής Προνοίας και του Πανεπιστημίου Θεσσαλονίκης. Άρθρ.1.-Κυρούμεν την από 18.4.51 Σύμβασιν μεταξύ του Υπουργείου Κοινωνικής Προνοίας και Πανεπιστημίου Θεσσαλονίκης εξ άρθρ. 10 και ης το κείμενον έχει ως ακολούθως: Εν Αθήναις σήμερον την 18ην του μηνός Απριλίου του χιλιοστού εννεακοσιοστού πεντηκοστού πρώτου έτους και εν τω Καταστήματι του Υπουργείου Κοινωνικής Προνοίας, οι κάτωθι υπογεγραμμένοι αφ’ ενός μεν ο κ. Φωκίων Ζαΐμης Υπουργός Κοινωνικής Προνοίας ενεργών εν προκειμένω υπό την ιδιότητά του ταύτην αφ’ ετέρου δε ο κ. Νικόλαος Εμπειρίκος Πρύτανις του Πανεπιστημίου Θεσσαλονίκης εκπροσωπών τούτο βάσει του άρθρ. 4 του Οργανισμού του Πανεπιστημίου Θεσσαλονίκης αμφότεροι οι ως άνω συμβαλλόμενοι συνεφώνησαν και συναπεδέχθησαν τα κάτωθι: Άρθρ.8-Άπαντα τα υπάρχοντα εις το ανεγερθέν ήδη Νοσοκομείον 100-120 κλινών του Πανεπιστημίου υλικά, εργαλεία και εφόδια ως και τα τυχόν κτηθησόμενα τοιαύτα μελλοντικώς παρά του Πανεπιστημίου Θεσσαλονίκης θ’ αποτελέσωσιν ιδίαν διαχείρισιν ως ανήκοντα εις την περιουσίαν αυτού. Άρθρ.9.-Μετά την λήξιν της παρούσης συμβάσεως το ανεγερθησόμενον Νοσοκομειακόν Κτίριον των διακοσίων κλινών, τα συμπαραρτήματα αυτού ως και τα τυχόν εκτελεσθησόμενα κατά την διάρκειαν της συμβάσεως συμπληρωματικά έργα εκ μέρους του Υπουργείου Κοινωνικής Προνοίας περιέρχονται αυτοδικαίως εις την πλήρη κυριότητα του Πανεπιστημίου Θεσσαλονίκης. Άρθρ.10.-Η ισχύς της παρούσης άρξηται από της δια Νόμου κυρώσεώς της. Άρθρ.1.-Επί του εις πλήρη κυριότητα του Πανεπιστημίου Θεσσαλονίκης ανήκοντος γηπέδου (Νεκροταφεία Ισραηλιτών) θα ανεγερθή Νοσοκομειακόν Κτίριον διακοσίων κλινών. Η ανέγερσις του Νοσοκομειακού τούτου κτιρίου θα γίνει δαπάναις του Υπουργείου Κοινωνικής Προνοίας εκ του λογαριασμού ανασυγκροτήσεως, δι’ οικονομικής ενισχύσεως και της Ελληνικής Πολεμικής Περιθάλψεως. Άρθρ.2.-Το ήδη ανεγερθέν υπό της Α.Χ.Ε.Π.Α. Νοσοκομείον 100-120 κλινών δια τας ανάγκας του Πανεπιστημίου Θεσσαλονίκης αποτελεί Νομικόν Πρόσωπον Δημοσίου Δικαίου διεπόμενον υπό των διατάξεων του Α.Ν. 965/1937 εις το οποίον θέλει υπαχθή και το υπό του άρθρ. 1 της παρούσης προβλεπόμενον να ανεγερθή. Η Νομική αύτη υπόστασις του Ιδρύματος θα διατηρηθή απαρεγκλήτως επί χρονικόν διάστημα 50 ετών αρχομένης της προθεσμίας από της ημέρας της λειτουργίας του Ιδρύματος. Δύναται να διατηρηθή η ανωτέρω Νομική υπόστασις του Ιδρύματος και επί μίαν εισέτι 25ετίαν εφ’ όσον εις των συμβαλλομένων ήθελε ζητήσει ταύτην εν έτος προ της λήξεως της 50ετίας. Άρθρ.3.-Εν τω Νοσοκομείω τούτω θα εγκατασταθούν μόνον Πανεπιστημιακαί Κλινικαί και Εργαστήρια της Ιατρικής Σχολής του Πανεπιστημίου Θεσσαλονίκης, απαγορευομένης της εν αυτώ εγκαταστάσεως εξωπανεπιστημιακής Κλινικής ή Εργαστηρίου τοιούτου. Άρθρ.4.-Η Επιστημονική Διεύθυνσις των τε Κλινικών και Εργαστηρίων του Νοσοκομείου θ’ ασκήται υπό των οικείων Καθηγητών της Ιατρικής Σχολής του Πανεπιστημίου Θεσσαλονίκης. Άρθρ.5.-Το προβλεφθησόμενον δια του καταρτισθησομένου οργανισμού του Νοσοκομείου Επιστημονικόν προσωπικόν θα προσλαμβάνηται συμφώνως προς τας ισχύουσας δια το Πανεπιστήμιον διατάξεις, άπαν δε το λοιπόν προσωπικόν θα προσλαμβάνηται συμφώνως προς τας διατάξεις του Α.Ν. 965/37. Άρθρ.6.-Ο Διοικητικός Διευθυντής του Νοσοκομείου διορίζεται επί θητεία ήτις δεν δύναται να υπερβή την πενταετίαν, κατόπιν αποφάσεως του Διοικητικού Συμβουλίου του Νοσοκομείου δημοσιευομένη εις την Εφημερίδα της Κυβερνήσεως. Ούτος δέον να συγκεντρώνη άπαντα τα προβλεπόμενα υπό του Α.Ν. 965/37 τυπικά τε και ουσιαστικά προσόντα προσέτι δε απαραιτήτως να κέκτηται πτυχίον Ανωτάτης του Κράτους Σχολής. Η θητεία δύναται να ανανεώται επί ίσον ή ελάσσονα χρόνον. Άρθρ.7.-Ρητώς ορίζεται ότι το Διοικητικόν Συμβούλιον του Νοσοκομείου κατά παρέκκλισιν του άρθρ. 2 παρ. 3 του Α.Ν. 965/37 αποτελείται εξ επτά μελών, εξ ων τρία τουλάχιστον μέλη θα τυγχάνωσι απαραιτήτως τακτικοί   Καθηγηταί   του     Πανεπιστημίου    Θεσσαλονίκης οριζόμενα υπό της Συγκλήτου αυτού της οποίας η απόφασις δια τον Υπουργόν Κοινωνικής Προνοίας είναι υποχρεωτική. (Αντί της σελ. 509) Σελ. 509(α) 321-075 Σχολή Επιστημών Υγείας- Τμήματα Ιατρικής, Φαρμακευτικής 31.Ε.η (α-β).6-7 Εις Νομομηχανικός ή εις των επί βαθμώ τουλάχιστον Τμηματάρχου παρά τη υπηρεσία Δημοσίων Έργων Γενικής Διοικήσεως Βορ. Ελλάδος υπηρετούντων Μηχανικών, εις υπάλληλος των Οικονομικών Υπηρεσιών της Γενικής Διοικήσεως Μακεδονίας επί βαθμώ τουλάχιστον Τμηματάρχου, και δύο έγκριτοι πολίται διοριζόμενοι υπό του Υπουργείου Κοινωνικής Προνοίας υπό την προϋπόθεσιν ότι ο εις θα υποδεικνύεται υπό της εν Αμερική Οργανώσεως Α.Χ.Ε.Π.Α.